pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.กห. ตรวจเยี่ยมสถานการณ์น้ำท่วม และกำชับทุกเหล่าทัพ จัดกำลังพล และเครื่องมือช่างรับมือฝนหนัก
วันจันทร์ที่ 2 ตุลาคม 2566
รมว.กห. ตรวจเยี่ยมสถานการณ์น้ําท่วม และกําชับทุกเหล่าทัพ จัดกําลังพล และเครื่องมือช่างรับมือฝนหนัก
...
รัฐบาลไทย-ข่าวทำเนียบรัฐบาล-“รมว.ธรรมนัส” พบปะเครือข่ายสลัม 4 ภาค เนื่องใน 'วันที่อยู่อาศัยโลก 2566' พร้อมรับข้อเสนอจัดตั้งคณะทำงานแก้ไขปัญหาการดำเนินงานสหกรณ์เพื่อบริหารที่ดิน
วันจันทร์ที่ 2 ตุลาคม 2566
“รมว.ธรรมนัส” พบปะเครือข่ายสลัม 4 ภาค เนื่องใน 'วันที่อยู่อาศัยโลก 2566' พร้อมรับข้อเสนอจัดตั้งคณะทํางานแก้ไขปัญหาการดําเนินงานสหกรณ์เพื่อบริหารที่ดิน
“รมว.ธรรมนัส” พบปะเครือข่ายสลัม 4 ภาค เนื่องใน 'วันที่อยู่อาศัยโลก 2566' พร้อมรับข้อเสนอจัดตั้งคณะทํางานแก้ไขปัญหาการดําเนินงานสหกรณ์เพื่อบริหารที่ดิน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมรับฟังปัญหาของกลุ่มเครือข่ายสลัม 4 ภาค นําโดย นางสาวกรรณิการ์ ปู่จินะ และขบวนการประชาชนเพื่อสังคมที่เป็นธรรม (P-Move) นําโดย นายจํานงค์ หนูพันธ์ เนื่องใน 'วันที่อยู่อาศัยโลก 2566' โดยมี นายประยูร อินสกุล ปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ นายมงคล สมอุดร รองปลัดสํานักนายกรัฐมนตรี นายสยาม นนท์คําจันทร์ ผู้อํานวยการสถาบันพัฒนาองค์กรชุมชน (องค์การมหาชน) นายสมพาศ นิลพันธ์ ที่ปรึกษาด้านการจัดการเรื่องราวร้องทุกข์ สํานักงานปลัดสํานักนายกรัฐมนตรี เข้าร่วม ณ ห้อง 115 กระทรวงเกษตรและสหกรณ์
ทั้งนี้ เครือข่ายสลัม 4 ภาค ได้ติดตามความคืบหน้าการแต่งตั้งคณะทํางานแก้ไขปัญหาการดําเนินงานสหกรณ์เพื่อบริหารที่ดิน และดําเนินโครงการบ้านมั่นคง ตามที่เคยได้ยื่นหนังสือต่อ รมว.เกษตรฯ เมื่อวันที่ 29 กันยายน 2566 เพื่อขอให้แก้ปัญหาการดําเนินการสหกรณ์ ให้สมาชิกกลุ่มจัดตั้งเป็นสหกรณ์ได้ นําไปสู่การเช่าที่ดินเพื่ออยู่อาศัยและทํากินได้ โดย รมว.เกษตรฯ ได้มอบหมายหน่วยงานที่เกี่ยวข้องให้เร่งดําเนินการตามที่เครือข่ายได้เสนอ เพื่อช่วยเหลือในเรื่องที่ดินทํากิน ลดปัญหาความเหลื่อมล้ําทางสังคม อย่างไรก็ตาม เรื่องใดที่เกี่ยวข้องกับกระทรวงเกษตรและสหกรณ์แล้ว ขอยืนยันว่าจะเร่งดําเนินการแก้ปัญหาให้เร็วที่สุด และจะดําเนินการตามขั้นตอนและกระบวนการตามกฎหมาย ด้วยความบริสุทธิ์เป็นธรรม และให้ภาคประชาชนมีส่วนร่วม ซึ่งหากตั้งคณะทํางานแล้วเสร็จ จะเร่งประชุมเพื่อพิจารณาทบทวนระเบียบ หรือเงื่อนไขที่ยังทําให้ติดขัด เพื่อให้การดําเนินการเป็นไปอย่างคล่องตัวและรวดเร็วมากขึ้น
จากนั้น รมว.เกษตรฯ พร้อมคณะ ได้เดินทางไปพบกลุ่มเครือข่ายฯ ที่บริเวณถนนราชดําเนิน หน้ากระทรวงคมนาคม พร้อมทั้งพูดคุยกับกลุ่มเครือข่ายฯ และยืนยันจะนําข้อเสนอมาดําเนินการ เพื่อบรรเทาความเดือดร้อนของประชาชน
ทั้งนี้ องค์การที่อยู่อาศัยแห่งสหประชาชาติ กําหนดให้วันจันทร์แรกของเดือนตุลาคมของทุกปี เป็นวันที่อยู่อาศัยโลก หรือ World Habitat Day มีวัตถุประสงค์เพื่อให้ประเทศต่าง ๆ ในโลกให้ความสําคัญกับสถานการณ์การอยู่อาศัยและการตั้งถิ่นฐานของมนุษย์ ตลอดจนตระหนักถึงสิทธิพื้นฐานของการมีที่อยู่อาศัยที่เหมาะสมของประชากรทุกคนบนโลก สําหรับในปีนี้ตรงกับวันจันทร์ที่ 2 ตุลาคม สถาบันพัฒนาองค์กรชุมชน (องค์การมหาชน) จึงร่วมกับเครือข่ายองค์กรชุมชน และภาคีการพัฒนา กําหนดจัดกิจกรรมรณรงค์เนื่องในวันที่อยู่อาศัยโลกต่อเนื่อง ตั้งแต่เดือนกันยายน – พฤศจิกายน 2566
รัฐบาลไทย-ข่าวทำเนียบรัฐบาล-กรุงไทยเปิดบริการ “ธุรกรรมสาขาทันใจ” ผ่านแอป Krungthai NEXT ฝาก-ถอน รวดเร็วกว่าเดิม
วันจันทร์ที่ 2 ตุลาคม 2566
02/10/2566
กรุงไทยเปิดบริการ “ธุรกรรมสาขาทันใจ” ผ่านแอป Krungthai NEXT ฝาก-ถอน รวดเร็วกว่าเดิม
​ธนาคารกรุงไทย พัฒนาบริการ ตอบโจทย์ชีวิตยุคใหม่ เปิดบริการ “ธุรกรรมสาขาทันใจ” ทํารายการฝาก-ถอนล่วงหน้าก่อนไปสาขาผ่านแอป Krungthai NEXT ให้การฝาก-ถอนเงินที่สาขา รวดเร็วยิ่งขึ้น
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นนําเทคโนโลยีและนวัตกรรมพัฒนาผลิตภัณฑ์และบริการให้ตอบโจทย์ความต้องการครอบคลุมทุกธุรกรรมการเงิน ล่าสุด ได้พัฒนาฟังก์ชันและบริการใหม่ๆ บนแอปพลิเคชัน Krungthai NEXT แพลตฟอร์มที่สนับสนุนให้ประชาชนทุกภาคส่วนเข้าถึงบริการทางการเงินได้สะดวก ด้วยบริการ “ธุรกรรมสาขาทันใจ” สําหรับกลุ่มลูกค้าบุคคลที่จะช่วยให้การทําธุรกรรมฝาก-ถอนเงินที่สาขาเป็นไปด้วยความรวดเร็ว เพียงทํารายการล่วงหน้า ผ่านแอปฯ Krungthai NEXT และนํา QR Code มาสแกนที่เครื่องรับบัตรคิว เพื่อทํารายการต่อเนื่องให้สําเร็จที่สาขาของธนาคาร ภายใน 24 ชั่วโมง โดยไม่ต้องใช้สมุดบัญชีเงินฝาก และทําที่สาขาใดก็ได้ ช่วยลดระยะเวลาในการทําธุรกรรม สามารถฝาก-ถอนเงินได้สําเร็จรวดเร็วยิ่งขึ้น โดยฝากเงินได้ไม่จํากัดจํานวนสูงสุด ถอนเงินได้ไม่เกิน 200,000 บาทต่อรายการ และไม่จํากัดจํานวนรายการต่อวัน
ธนาคารกรุงไทย มุ่งมั่นพัฒนาแอปฯ Krungthai NEXT อย่างไม่หยุดยั้ง เพื่อเพิ่มประสิทธิภาพให้สอดคล้องกับไลฟ์สไตล์ของลูกค้าประชาชน ส่งผลให้มีผู้ใช้งานเพิ่มขึ้นอย่างต่อเนื่อง ปัจจุบันมีผู้ใช้งานกว่า 16.5 ล้านราย ซึ่งส่วนใหญ่มีการใช้งานอย่างต่อเนื่อง (Active User) คิดเป็น 75%
​
สําหรับผู้สนใจสามารถใช้บริการ “ธุรกรรมสาขาทันใจ” ผ่านแอปฯ Krungthai NEXT ได้ทันที หรือสอบถามรายละเอียดเพิ่มเติมได้ที่ ธนาคารกรุงไทยทุกสาขาหรือ Krungthai Contact Center โทร. 02-111-1111 หรือ www.krungthai.com
รัฐบาลไทย-ข่าวทำเนียบรัฐบาล-ปลัด มท. สั่งการผู้ว่าฯ ทั่วประเทศ กำชับนายอำเภอเร่งสำรวจและรายงานพื้นที่ประสบอุทกภัย เสี่ยงอุทกภัย ดินโคลนถล่ม และภัยแล้ง พร้อมแนวทางช่วยเหลือประชาชน ภายใน 5 ต.ค. 66
วันอาทิตย์ที่ 1 ตุลาคม 2566
01/10/2566
ปลัด มท. สั่งการผู้ว่าฯ ทั่วประเทศ กําชับนายอําเภอเร่งสํารวจและรายงานพื้นที่ประสบอุทกภัย เสี่ยงอุทกภัย ดินโคลนถล่ม และภัยแล้ง พร้อมแนวทางช่วยเหลือประชาชน ภายใน 5 ต.ค. 66
ปลัด มท. สั่งการผู้ว่าฯ ทั่วประเทศ กําชับนายอําเภอเร่งสํารวจและรายงานพื้นที่ประสบอุทกภัย เสี่ยงอุทกภัย ดินโคลนถล่ม และภัยแล้ง พร้อมแนวทางช่วยเหลือประชาชน ภายใน 5 ต.ค. 66 เพื่อมีข้อมูลสําหรับบริหารจัดการสาธารณภัยได้ทันต่อสถานการณ์ภาพรวมทั้งประเทศ
เมื่อวันที่ 30 ก.ย. 66 นายสุทธิพงษ์ จุลเจริญ ปลัดกระทรวงมหาดไทย กล่าวถึงสถานการณ์อุทกภัยที่เกิดขึ้นในหลายพื้นที่ทั่วประเทศขณะนี้ ส่งผลให้เกิดสภาวะน้ําท่วมฉับพลัน น้ําป่าไหลหลาก น้ําล้นตลิ่ง และกรมอุตุนิยมวิทยาได้คาดหมายการสิ้นสุดฤดูฝนในช่วงปลายเดือนตุลาคม 2566 และการเกิดปรากฏการณ์เอลนีโญ ส่งผลต่อการขาดแคลนน้ําเพื่อการอุปโภค บริโภค และน้ําเพื่อกิจการอื่น ๆ ของพี่น้องประชาชน
"ตนได้สั่งการไปยังผู้ว่าราชการจังหวัดทุกจังหวัดแจ้งอําเภอรายงานสถานการณ์พื้นที่เกิดอุทกภัยและพื้นที่เสี่ยงอุทกภัย ดินโคลนถล่ม ทั้งข้อมูลและภาพถ่ายในพื้นที่ทุกขั้นตอน ตั้งแต่ขั้นตอนการเตรียมการเผชิญเหตุ ข้อมูลขั้นตอนการให้ความช่วยเหลือในระหว่างเกิดเหตุ และข้อมูลขั้นตอนการเข้าฟื้นฟูหลังเกิดเหตุ อย่างต่อเนื่องทุกครั้งที่มีการดําเนินงานในทุกขั้นตอน ผ่านระบบ MOI WARROOM รวมทั้งลงพื้นที่สํารวจพื้นที่เสี่ยงในการเกิดภัยแล้งจากพื้นที่ที่เคยเกิดขึ้นในอดีต จากข้อมูลผังภูมิสังคม และจากข้อมูลพื้นที่ประกาศภัยแล้งซ้ําซากของกรมป้องกันและบรรเทาสาธารณภัย โดยร่วมกับภาคีเครือข่ายภาคส่วนต่าง ๆ ในพื้นที่ ร่วมกันจัดทําและเสนอแผนปฏิบัติการเพื่อเตรียมรับมือสถานการณ์ภัยแล้งที่คาดว่าจะเกิดขึ้น ทุกขั้นตอน ตั้งแต่ขั้นตอนการจัดทํา/เสนอแผนปฏิบัติการ ขั้นตอนการเตรียมการเผชิญเหตุ ขั้นตอนการให้ความช่วยเหลือในระหว่างเกิดเหตุ และข้อมูลขั้นตอนการเข้าฟื้นฟูหลังเกิดเหตุ อย่างต่อเนื่องทุกครั้งที่มีการดําเนินงานในทุกขั้นตอน ภายในวันที่ 5 ตุลาคม 2566" นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การสํารวจและรายงานข้อมูลในครั้งนี้ เพื่อให้กระทรวงมหาดไทยมีข้อมูลในการบริหารจัดการและสามารถให้การแก้ไขปัญหาทันต่อสถานการณ์อุทกภัยและเตรียมรับมือภัยแล้งที่จะมาถึง ซึ่งจะส่งผลต่อสภาวะภูมิอากาศ ก่อให้เกิดการคาดการณ์ภัยแล้งขึ้นในประเทศไทย
รัฐบาลไทย-ข่าวทำเนียบรัฐบาล-ผู้ว่าฯ แพร่ ประกาศให้อำเภอลอง และอำเภอวังชิ้น เป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน จากกรณีอุทกภัย
วันอาทิตย์ที่ 1 ตุลาคม 2566
01/10/2566
ผู้ว่าฯ แพร่ ประกาศให้อําเภอลอง และอําเภอวังชิ้น เป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน จากกรณีอุทกภัย
ผู้ว่าฯ แพร่ ประกาศให้อําเภอลอง และอําเภอวังชิ้น เป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน จากกรณีอุทกภัย
เมื่อวันที่ 29 ก.ย. 66 นายชุติเดช มีจันทร์ ผู้ว่าราชการจังหวัดแพร่ ในฐานะผู้อํานวยการกองอํานวยการป้องกันและบรรเทาสาธารณภัยจังหวัดแพร่ เปิดเผยถึง สถานการณ์ภายหลังจากได้เกิดฝนตกหนักในพื้นที่จังหวัดแพร่ ส่งผลทําให้เกิดน้ําป่าไหลหลากท่วมบ้านเรือนประชาชนและพื้นที่การเกษตร ทําให้เกิดความเสียหายต่อทรัพย์สินของพี่น้องประชาชนในพื้นที่อําเภอลอง บริเวณหมู่ที่ 1, 2, 4, 5, 7, 9, 10, 12 ตําบลบ้านปิน หมู่ที่ 1, 9, 11, 12, 14 ตําบลห้วยอ้อ และหมู่ที่ 3, 4, 5, 6, 7 ตําบลตาผามอก ตั้งแต่วันที่ 28 กันยายน 2566 เวลา 19.00 น. และเกิดสถานการณ์ฯ ในพื้นที่อําเภอวังชิ้น บริเวณหมู่ที่ 1, 2, 3, 4, 5, 6, 7, 8, 9, 10, 11 ตําบลสรอย หมู่ที่ 1, 2, 3, 4, 5, 6, 7, 8, 9, 10 ตําบลป่าสัก หมู่ที่ 3, 4, 5, 6, 7, 8, 9, 12, 13, 15, 16 ตําบลแม่พุง หมู่ที่ 2, 3, 5, 6, 7, 8, 9, 11 ตําบลวังชิ้น หมู่ที่ 1, 2, 3, 4, 5, 6, 7, 8 ตําบลแม่เกิ๋ง และหมู่ที่ 2, 4, 6, 7, 8 ตําบลป้าก ตั้งแต่วันที่ 29 กันยายน 2566 เวลา 01.00 น.
“เพื่อประโยชน์ในการจัดการสาธารณภัยให้เป็นไปตามแผนการป้องกันและบรรเทาสาธารณภัยแห่งชาติ และการให้ความช่วยเหลือผู้ประสบภัยพิบัติกรณีฉุกเฉิน เร่งด่วน อาศัยอํานาจตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ประกอบกับแผนการป้องกันและบรรเทาสาธารณภัยแห่งชาติ ประกาศให้พื้นที่ดังกล่าวข้างต้น เป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน” นายชุติเดชฯ กล่าว
นายชุติเดช มีจันทร์ ผู้ว่าราชการจังหวัดแพร่ กล่าวเพิ่มเติมว่า การประกาศให้พื้นที่ดังกล่าวข้างต้นเป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉินในครั้งนี้ เพื่อให้ส่วนราชการ หน่วยงาน องค์กรปกครองส่วนท้องถิ่น และภาคเอกชนที่เกี่ยวข้อง เข้าดําเนินการตามอํานาจหน้าที่ในเขตพื้นที่ประสบภัยดังกล่าว ตามพระราชบัญญัติป้องกันและบรรเทาสาธารณภัย พ.ศ. 2550 แผนการป้องกันและบรรเทาสาธารณภัยแห่งชาติ แผนการป้องกันและบรรเทาสาธารณภัยจังหวัด และแผนอื่นที่เกี่ยวข้อง ตลอดจนกฎหมาย ระเบียบ คําสั่ง ประกาศ และมติคณะรัฐมนตรีที่เกี่ยวข้องโดยเร็วและดําเนินการช่วยเหลือผู้ประสบภัยพิบัติตามหลักเกณฑ์และวิธีการที่กระทรวงการคลังกําหนด ทั้งนี้ ต้องไม่เกิน 3 เดือน นับแต่วันที่เกิดภัย
รัฐบาลไทย-ข่าวทำเนียบรัฐบาล-​โฆษกรัฐบาลเชิญชวนคนไทยชมถ่ายทอดสด ดาวเทียมสำรวจโลก THEOS-2 ขึ้นสู่วงโคจร 7 ต.ค. 66 เวลา 08.36 น. ตามเวลาประเทศไทย จากท่าอวกาศยานเฟรนช์เกียนา ในทวีปอเมริกาใต้
วันจันทร์ที่ 2 ตุลาคม 2566
02/10/2566
​โฆษกรัฐบาลเชิญชวนคนไทยชมถ่ายทอดสด ดาวเทียมสํารวจโลก THEOS-2 ขึ้นสู่วงโคจร 7 ต.ค. 66 เวลา 08.36 น. ตามเวลาประเทศไทย จากท่าอวกาศยานเฟรนช์เกียนา ในทวีปอเมริกาใต้
​โฆษกรัฐบาลเชิญชวนคนไทยชมถ่ายทอดสด ดาวเทียมสํารวจโลก THEOS-2 ขึ้นสู่วงโคจร 7 ต.ค. 66 เวลา 08.36 น. ตามเวลาประเทศไทย จากท่าอวกาศยานเฟรนช์เกียนา ในทวีปอเมริกาใต้
วันที่ 2 ตุลาคม 2566 นายชัย วัชรงค์ โฆษกประจําสํานักนายกรัฐมนตรี เผยประเทศไทยพร้อมส่งดาวเทียม THEOS-2 (ธีออส 2) ทะยานขึ้นสู่ท้องฟ้าในวันที่ 7 ตุลาคม 2566 นี้ โดยเพจสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า แจ้งว่า ในวันที่ 7 ตุลาคม 2566 ดาวเทียม THEOS-2 (ธีออส 2) พร้อมทะยาน พร้อมผสานข้อมูลบนแผ่นดินและข้อมูลความเป็นอยู่ของมนุษย์ที่มีคุณค่ามหาศาลเข้าไว้ด้วยกันเพื่อให้ทุกเหตุการณ์ได้รับการมองเห็น และนําไปสู่การตัดสินใจ เพื่อบรรเทา เพื่อการแก้ไขปัญหา เพื่อให้เกิดการพัฒนาอย่างเท่าเทียม และนําไปสู่คุณภาพชีวิตที่ดีขึ้นของคนไทย 7 ตุลาคม 2566 จะเป็นวันที่น่าจดจํากับภารกิจด้านกิจการอวกาศอีกวันหนึ่ง ในการนําส่งดาวเทียมสํารวจโลก THEOS-2 ขึ้นสู่วงโคจร ด้วยจรวดนําส่ง VEGA เวลา 08.36 น. ตามเวลาในประเทศไทย จากท่าอวกาศยานยุโรปเฟรนช์เกียนา เมือง Kourou รัฐ French Guiana ทวีปอเมริกาใต้
นายชัย กล่าวว่า ในโอกาสสําคัญดังกล่าวของประเทศไทย จึงขอเชิญชวนประชาชนติดตามชมการถ่ายทอดสดการนําส่งดาวเทียมสํารวจโลก THEOS-2 ขึ้นสู่วงโคจร ในวันที่ 7 ตุลาคม 2566 เวลา 08.36 น. ผ่านทางเฟซบุ๊กเพจ GISTDA สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) และ ผ่านยูทูบ https://www.youtube.com/c/GISTDAspace โดยจะมีวิศวกรดาวเทียมจากอุทยานรังสรรค์นวัตกรรมอวกาศ อ.ศรีราชา จ.ชลบุรี ร่วมให้ความรู้ตลอดรายการ
สําหรับดาวเทียม THEOS-2 เป็นดาวเทียมสํารวจโลก หรือ Earth observation satellite หนึ่งในสองดวงที่อยู่ภายใต้โครงการระบบดาวเทียมสํารวจเพื่อการพัฒนาดาวเทียม ที่ดําเนินการโดยจิสด้า มีศักยภาพถ่ายภาพและผลิตภาพสีรายละเอียดสูงมากในระดับ 50 ซม. สามารถถ่ายภาพและส่งข้อมูลกลับมายังสถานีภาคพื้นดินได้ไม่ต่ํากว่า 74,000 ตร.กม./วัน มีภารกิจหลักคือการบันทึกภาพพื้นผิวโลกทั้งในประเทศไทยและพื้นที่ต่าง ๆ ทั่วโลก เพื่อปรับปรุงฐานข้อมูลภูมิสารสนเทศให้เป็นปัจจุบันอย่างละเอียดและถูกต้อง ซึ่งจะช่วยให้การวางแผนบริหารจัดการพื้นที่ได้อย่างมีประสิทธิภาพ ทั้งการจัดการเกษตร บริหารจัดการน้ํา จัดการภัยธรรมชาติ จัดการเมืองและทรัพยากรธรรมชาติ รวมถึงยังช่วยพัฒนาและยกระดับโครงสร้างพื้นฐานด้านเทคโนโลยีอวกาศของประเทศ เมื่อดาวเทียม THEOS-2 ขึ้นสู่อวกาศแล้วจะใช้เวลาอีกประมาณ 5-7 วันในการปรับตัวเองให้เข้าสู่วงโคจรที่แท้จริง และจะใช้เวลาอีกประมาณ 6 เดือนที่จะทดสอบระบบต่าง ๆ ก่อนเปิดให้บริการ
ทั้งนี้ ข้อมูลจากจิสด้าระบุด้วยว่า การส่งดาวเทียม THEOS-2 ขึ้นสู่อวกาศในครั้งนี้ ถือเป็นการส่งดาวเทียมระดับปฏิบัติการที่สามารถนําไปใช้งานได้จริงตามภารกิจของประเทศดวงที่ 2 ของไทยในรอบ 15 ปี หลังจากส่ง THEOS-1 หรือดาวเทียมไทยโชตขึ้นสู่อวกาศตั้งแต่วันที่ 1 ตุลาคม พ.ศ. 2551
รัฐบาลไทย-ข่าวทำเนียบรัฐบาล-มหาวิทยาลัยไทย สุดเจ๋ง ! ติดอันดับโลก 19 แห่ง
วันจันทร์ที่ 2 ตุลาคม 2566
มหาวิทยาลัยไทย สุดเจ๋ง ! ติดอันดับโลก 19 แห่ง
.....
กระทรวงการอุดมศึกษา วิทยาศาสตร์ วิจัยและนวัตกรรม เผยผลการจัดอันดับมหาวิทยาลัยโลก ประจําปี 2024 ว่ามีมหาวิทยาลัยในไทยติดอันดับทั้งสิ้น 19 สถาบัน มีสถาบันที่ได้อันดับดีขึ้นจากปี 2023 จํานวน 4 สถาบัน คือ จุฬาลงกรณ์มหาวิทยาลัย และ มหาวิทยาลัยมหิดล อันดับที่ 601 – 800 จากเดิม 801 – 1000 มหาวิทยาลัยเชียงใหม่ อันดับที่ 801 – 1000 จากเดิม 1001 – 1200 และ มหาวิทยาลัยวลัยลักษณ์ อันดับที่ 1201 – 1500 จากเดิม 1501+
.
สถาบันที่ได้รับการจัดอันดับเพิ่มเข้ามาใหม่ในปีนี้ ได้แก่ มหาวิทยาลัยพะเยา อันดับที่ 1501+ รวมทั้ง มหาวิทยาลัยราชภัฏ และ มหาวิทยาลัยเทคโนโลยีราชมงคล ได้รับการจัดอันดับในด้านอื่นในปีนี้ด้วย
.
ผู้จัดอันดับคือ Times Higher Education เป็นองค์กรชั้นนําระดับโลกด้านการศึกษาระดับอุดมศึกษา โดยพิจารณาจากความเป็นเลิศใน 5 ด้าน ได้แก่ การเรียนการสอน สภาพแวดล้อมการวิจัย คุณภาพการวิจัย รายได้ทางอุตสาหกรรม และความเป็นนานาชาติ
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ ย้ำรัฐบาลหนุนสร้างองค์ความรู้ด้านอาหารให้ไทยเป็น Soft Power ดึงดูดนักท่องเที่ยว เปิดโอกาส Start up ด้านอาหารรายใหม่ ผลักดันให้ไทยมีความมั่นคงด้านอาหาร
วันจันทร์ที่ 2 ตุลาคม 2566
02/10/2566
​นายกฯ ย้ํารัฐบาลหนุนสร้างองค์ความรู้ด้านอาหารให้ไทยเป็น Soft Power ดึงดูดนักท่องเที่ยว เปิดโอกาส Start up ด้านอาหารรายใหม่ ผลักดันให้ไทยมีความมั่นคงด้านอาหาร
​นายกฯ ย้ํารัฐบาลหนุนสร้างองค์ความรู้ด้านอาหารให้ไทยเป็น Soft Power ดึงดูดนักท่องเที่ยว เปิดโอกาส Start up ด้านอาหารรายใหม่ ผลักดันให้ไทยมีความมั่นคงด้านอาหาร เป็นแหล่งผลิตอาหารฮาลาลที่หลายประเทศต้องการ
วันนี้ (2 ตุลาคม 2566) เวลา 11.30 น. ณ ห้องสีเขียว ตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วยนางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นางพวงเพ็ชร ชุนละเอียด รัฐมนตรีประจําสํานักนายกรัฐมนตรี รับฟังการนําเสนอ Thailand Soft Power Halal & Future Food จากนายบุญเลิศ อ่องไพบูลย์ รองประธานคณะกรรมการธุรกิจอาหารแปรรูปและอาหารแห่งอนาคต (PFC) สภาหอการค้าไทย
นายบุญเลิศ กล่าวว่า อุตสาหกรรมฮาลาล ครอบคลุมสินค้าและบริการ ได้แก่ การเงิน อาหาร แฟชั่น สื่อและสันทนาการ ยาและการแพทย์ ท่องเที่ยว เครื่องสําอาง ฯ มีอัตราการเติบโต 7.5% (2021-2025) มีมูลค่าประมาณ 2 ล้านล้านเหรียญสหรัฐ (2025) ซึ่งประเทศไทยเป็นผู้ส่งออกผลิตภัณฑ์ฮาลาล และอุตสาหกรรมฮาลาลไทย ได้รับการยอมรับในหลายประเทศ โดยอาหารฮาลาล คิดเป็นสัดส่วนร้อยละ 20 ของการส่งออกอาหารทั้งหมดของประเทศไทย และร้อยละ 60 ของการส่งออกอาหารฮาลาลไปยังประเทศที่นับถือศาสนาอิสลาม ได้แก่ อินโดนีเซีย มาเลเซีย และบรูไน คิดเป็นมูลค่าเกือบ 6 พันล้านเหรียญสหรัฐฯ ในปี 2564/2565
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายกรัฐมนตรีกล่าวว่ารัฐบาลมองเห็นโอกาสในสินค้า Halal ที่เป็นตลาดขนาดใหญ่ซึ่งมีผู้บริโภคจํานวนมาก มีศักยภาพในการจับจ่ายสูง และในกลุ่ม Future food ที่กําลังเติบโตอย่างต่อเนื่อง เราอยากใช้อุตสาหกรรมอาหารมาเป็นส่วนสําคัญต่อการขับเคลื่อนประเทศ และอยากผลักดัน Gastronomy Diplomacy โดยไทยเป็นประเทศแรกที่ผลักดันการทูตเชิงอาหาร (Gastronomy diplomacy) แต่ประเทศเกาหลีใต้ผลักดันได้ไกลกว่าประเทศไทย โดยรัฐบาลชุดนี้ให้ความสําคัญทั้งเงินทุน การตลาด การทําหลักสูตร การทํา Certificate การส่งออกอาหาร จะช่วยทําให้สินค้าการเกษตรมีราคาที่ดีขึ้น เพราะเป็นการเพิ่มมูลค่าสินค้าในประเทศทําให้พี่น้องเกษตรกรมีรายได้ที่มั่นคง สร้างองค์ความรู้ด้านอาหารให้ประเทศไทยเป็น Soft Power โดยอาหารไทยรูปแบบใหม่ ๆ จะช่วยดึงดูดนักท่องเที่ยว เปิดโอกาสให้ Start up ใหม่ ๆ ที่เกี่ยวข้องกับอาหาร สามารถเกิดขึ้นได้
นายกรัฐมนตรีฝากให้ส่วนราชการที่เกี่ยวข้องให้การสนับสนุนภาคเอกชน โดยให้บูรณาการการทํางาน กําหนดแผน กําหนดตัวชี้วัดให้ชัดเจน สอดคล้องกับความต้องการของตลาด และภาคเอกชน เพื่อขับเคลื่อนผลักดันให้ประเทศไทยเป็นประเทศที่มีความมั่นคงด้านอาหาร เป็นแหล่งผลิตอาหารฮาลาลที่หลายประเทศมีความต้องการ
รัฐบาลไทย-ข่าวทำเนียบรัฐบาล-สิ้นสุด OTOP Midyear 2023 ยอดจำหน่ายทะลุเป้า รวมยอดจำหน่ายถึง 447 ล้านบาท
วันจันทร์ที่ 2 ตุลาคม 2566
02/10/2566
สิ้นสุด OTOP Midyear 2023 ยอดจําหน่ายทะลุเป้า รวมยอดจําหน่ายถึง 447 ล้านบาท
มท.1 สุดปลื้ม ปิดงาน OTOP Midyear 2023 รวม 9 วัน สร้างรายได้ผู้ประกอบการ 447 ล้านบาท ทะลุเป้าที่กําหนด มีผู้เที่ยวชมงาน 1.6 แสนคน พร้อมขอบคุณพี่น้องประชาชนร่วมจับจ่ายใช้สอยอุดหนุนผลิตภัณฑ์มาตรฐานฝีมือคนไทย เงินทองหมุนเวียนในประเทศ
มท.1 สุดปลื้ม ปิดงาน OTOP Midyear 2023 รวม 9 วัน สร้างรายได้ผู้ประกอบการ 447 ล้านบาท ทะลุเป้าที่กําหนด มีผู้เที่ยวชมงาน 1.6 แสนคน พร้อมขอบคุณพี่น้องประชาชนร่วมจับจ่ายใช้สอยอุดหนุนผลิตภัณฑ์มาตรฐานฝีมือคนไทย เงินทองหมุนเวียนในประเทศ เดินหน้าพัฒนาผู้ประกอบการเพื่อยกระดับสินค้า OTOP สู่ตลาดสากลเพิ่มมากขึ้นต่อไป
วันนี้ (2 ต.ค. 66) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เปิดเผยว่า ตามที่รัฐบาลมอบหมายให้กระทรวงมหาดไทย โดยกรมการพัฒนาชุมชน จัดงาน OTOP Midyear 2023 ระหว่างวันที่ 23 กันยายน 2566 ถึงวันที่ 1 ตุลาคม 2566 ณ อาคารชาเลนเจอร์ 2-3 ศูนย์แสดงสินค้าและการประชุมอิมแพค เมืองทองธานี เพื่อส่งเสริมการตลาด สร้างรายได้ให้กับผู้ประกอบการ OTOP ตามนโยบายของคณะกรรมการอํานวยการหนึ่งตําบล หนึ่งผลิตภัณฑ์แห่งชาติ ซึ่งตลอด 9 วัน ได้รับความสนใจจากพี่น้องประชาชนในพื้นที่กรุงเทพมหานคร จังหวัดนนทบุรี ปทุมธานี สมุทรปราการ และจังหวัดใกล้เคียง เดินทางมาจับจ่ายใช้สอยและร่วมให้กําลังใจพี่น้องชาวบ้านผู้ประกอบการกว่า 1,670 คนจากทั่วทุกภาคของประเทศไทย
"ขณะนี้การจัดงาน OTOP Midyear 2023 ได้เสร็จสิ้นลงแล้ว มียอดการจําหน่ายผลิตภัณฑ์ OTOP ทั้งงานรวมจํานวนเงินทั้งสิ้น 447,009,957 บาท มีผู้เที่ยวชม ให้กําลังใจผู้ประกอบการ และอุดหนุนสินค้า จํานวน 166,143 คน โดยผลิตภัณฑ์ที่ได้รับความนิยมเลือกซื้อ 5 อันดับแรก คือ 1) กลุ่มผ้าและเครื่องแต่งกาย มียอดจําหน่าย 136,425,482 บาท 2) โซนศิลปิน OTOP มียอดจําหน่าย 62,679,372 บาท 3) OTOP ชวนชิม ผักและผลไม้ มียอดจําหน่าย 44,851,189 บาท 4) ของใช้ ของตกแต่ง 41,754,483 บาท และ 5) โซน OTOP ขึ้นเครื่อง 35,388,990 บาท" นายอนุทินฯ กล่าว
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวเพิ่มเติมว่า ขอขอบคุณพี่น้องประชาชนที่ได้ร่วมกันจับจ่ายใช้สอยและเลือกซื้อเลือกหาอุดหนุนสินค้าชุมชนของผู้ประกอบการในการจัดงาน OTOP Midyear 2023 ในครั้งนี้ อันเป็นการแสดงให้เห็นว่าศักยภาพของพวกเราคนไทยสามารถผลิตและพัฒนาผลิตภัณฑ์ที่มีคุณภาพ คุณค่า และคุณประโยชน์ ทั้งยังเป็นการกระตุ้นให้พวกเราคนไทยเชื่อมั่นในสินค้าที่เป็นภูมิปัญญาคนไทย โดยหลังจากนี้ กระทรวงมหาดไทยจะได้ถอดบทเรียนโดยให้กรมการพัฒนาชุมชนได้ร่วมกับภาคีเครือข่าย ทั้งภาควิชาการ ภาคเอกชน และภาคส่วนอื่น ๆ ในการหาแนวทางส่งเสริมองค์ความรู้และทักษะให้กับผู้ประกอบการ OTOP ประเภทต่าง ๆ เพื่อทําให้พวกเขาสามารถพัฒนาสินค้า OTOP ให้เป็นสินค้าที่มีคุณภาพ สอดคล้องความต้องการของผู้บริโภค และได้รับความนิยมชมชอบของตลาดระดับสากลต่อไป
รัฐบาลไทย-ข่าวทำเนียบรัฐบาล-แต่งตั้งคณะกรรมการป้องกันและปราบปรามผู้มีอิทธิพล
วันจันทร์ที่ 2 ตุลาคม 2566
02/10/2566
แต่งตั้งคณะกรรมการป้องกันและปราบปรามผู้มีอิทธิพล
วันอังคารที่ 26 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้านโยบายปราบปรามผู้มีอิทธิพลอย่างจริงจัง โดยออกคําสั่งกระทรวงมหาดไทย เรื่อง
แต่งตั้งคณะกรรมการป้องกันและปราบปรามผู้มีอิทธิพล มีรัฐมนตรีว่าการกระทรวงมหาดไทยเป็นประธาน
รัฐมนตรีช่วยว่าการกระทรวงมหาดไทยเป็นรองประธาน อธิบดีกรมการปกครองเป็นเลขานุการ
มีหน้าที่และอํานาจในการกําหนดนโยบาย แนวทาง และมาตรการป้องกันและปราบปรามผู้มีอิทธิพล
อํานวยการ ประสาน และบูรณาการการปฏิบัติงานของส่วนราชการและองค์กรต่าง ๆ ตรวจสอบ
กลั่นกรองข้อมูลและการข่าวเกี่ยวกับบุคคลต้องสงสัยที่มีพฤติการณ์เป็นผู้มีอิทธิพล ตลอดจนเร่งรัด กํากับดูแล
ติดตามประเมินผลการปฏิบัติงานของส่วนราชการและองค์กรต่าง ๆ ในการป้องกันและปราบปรามผู้มีอิทธิพล
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติ 346 ล้าน หนุนการศึกษาพระ-เณรไทย
วันจันทร์ที่ 2 ตุลาคม 2566
อนุมัติ 346 ล้าน หนุนการศึกษาพระ-เณรไทย
.....
ครม. (26 ก.ย.66) อนุมัติงบประมาณรายจ่ายประจําปี พ.ศ.2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น กรอบวงเงิน 346,726,400 บาท เพื่อเป็นค่าตอบแทนรายเดือนแก่เจ้าหน้าที่การศึกษาพระปริยัติธรรม (จศป.) จํานวน 3,320 อัตรา ตั้งแต่เดือน ก.ค.65 – ก.ย.66 เพื่อจัดการเรียนการสอนแก่นักเรียน (เณร) ปีการศึกษา 2566 จํานวน 32,736 รูป
.
ตามประกาศคณะกรรมการการศึกษาพระปริยัติธรรม แผนกสามัญศึกษา ว่าด้วยขนาดโรงเรียนและกรอบอัตรากําลังพนักงานศาสนการด้านการศึกษา พ.ศ.2555 ครู 1 อัตรา ต่อนักเรียน(สามเณร) 20 รูป จํานวน 1,637 อัตรา ผู้ปฏิบัติงานสอนวิชาบาลีใน รร.พระปริยัติธรรมที่จัดการเรียนการสอน 402 อัตรา ผู้สนับสนุนการสอนตามโครงสร้างสํานักงานการศึกษาพระปริยัติธรรมแผนกสามัญที่มีคนครอง 1,207 อัตรา และเจ้าหน้าที่การศึกษาพระปริยัติธรรม (จศป.) ที่พ้นตําแหน่งในปีงบประมาณ 2565 และ 2566 จํานวน 74 อัตรา
.
ทั้งนี้ ให้สํานักงานพระพุทธศาสนาแห่งชาติ จัดทําแผนการปฏิบัติงานและแผนการใช้จ่ายงบประมาณเพื่อขอทําความตกลงกับสํานักงบประมาณต่อไป
.
อ่านเพิ่มเติม คลิก >>https://www.thaigov.go.th/news/contents/details/72648
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ข่าวดี ! ก.แรงงาน เปิดรับสมัคร (ฟรี) “คนหางาน” ไปทำงานมาเก๊า 46 อัตรา สมัครได้ตั้งแต่บัดนี้ - 4 ต.ค. 66
วันจันทร์ที่ 2 ตุลาคม 2566
ข่าวดี ! ก.แรงงาน เปิดรับสมัคร (ฟรี) “คนหางาน” ไปทํางานมาเก๊า 46 อัตรา สมัครได้ตั้งแต่บัดนี้ - 4 ต.ค. 66
.....
กระทรวงแรงงาน เปิดรับสมัครคนหางานเพื่อไปทํางานในมาเก๊า จํานวน 7 ตําแหน่ง รวม 46 อัตรา (อัตราเงินเดือนอยู่ระหว่าง 50,808 - 80,154 บาท) โดยจะทํางานกับนายจ้างบริษัท MGM Grand Paradise Limited ซึ่งประกอบกิจการ “สถานคาสิโน ร้านอาหาร และโรงแรม”
.
รายละเอียดงาน 7 ตําแหน่ง:
1. พนักงานการตลาดนานาชาติ เพศหญิง จํานวน 5 อัตรา
2. พนักงานต้อนรับส่วนหน้า (วีไอพี) เพศหญิง จํานวน 2 อัตรา
3. พนักงานบริการอาหารและเครื่องดื่ม (วีไอพี) เพศหญิง จํานวน 10 อัตรา
4. พนักงานนวดสปา เพศหญิง อายุไม่เกิน 50 ปี จํานวน 5 อัตรา
5. พนักงานดูแลลูกค้าหน้าประตู เพศชาย จํานวน 2 อัตรา
6. พนักงานดูแลกระเป๋า เพศชาย จํานวน 2 อัตรา
7. พนักงานบริการอาหารและเครื่องดื่ม เพศชายและหญิง จํานวน 20 อัตรา
.
นายจ้างจะรับผิดชอบค่าใช้จ่ายและสิทธิประโยชน์ให้ลูกจ้าง ดังนี้:
+ ค่าโดยสารเครื่องบินไป - กลับ เมื่อทํางานสิ้นสุดสัญญาจ้าง
+ จ่ายค่าที่พักเดือนละ 500 เหรียญมาเก๊า
+ จัดอาหารในช่วงเวลาทํางาน มีค่าล่วงเวลา
+ สวัสดิการตามที่กฎหมายแรงงานมาเก๊ากําหนด
.
ทั้งนี้ คนหางาน “ไม่ต้องเสียค่าสมัคร” สําหรับผู้ที่ได้รับการคัดเลือกให้ไปทํางานจ่ายเพียงค่าใช้จ่ายที่จําเป็น (รวมค่าใช้จ่าย ประมาณ 5,500 บาท) ได้แก่ ค่าถ่ายรูป
ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม และค่าสมัครสมาชิกกองทุนเพื่อช่วยเหลือคนหางานไปทํางานในต่างประเทศ
.
สมัครได้ตั้งแต่บัดนี้ - 4 ต.ค.66 ไม่เว้นวันหยุดราชการ ดาวน์โหลดใบสมัคร คลิกdoe.go.th/overseas
.
หากสนใจสอบถามรายละเอียดเพิ่มเติมได้ที่
- สํานักงานจัดหางานจังหวัดทุกจังหวัด
- กองบริหารแรงงานไทยไปต่างประเทศ เบอร์ 0 2245 1034
.
อ่านเพิ่มเติม คลิกhttps://www.thaigov.go.th/news/contents/details/72722
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ประชุมหารือการบริหารจัดการน้ำในพื้นที่ EEC วางแผนบริหารจัดการน้ำช่วงปลายฤดูฝน มอบกรมชลฯ ทำแผนการผันน้ำเข้าพื้นที่อ่างเก็บน้ำ ตั้งเป้าวางแนวทางแก้ไขปัญหาระยะสั้น-กลาง-ยาว
วันจันทร์ที่ 2 ตุลาคม 2566
02/10/2566
นายกฯ ประชุมหารือการบริหารจัดการน้ําในพื้นที่ EEC วางแผนบริหารจัดการน้ําช่วงปลายฤดูฝน มอบกรมชลฯ ทําแผนการผันน้ําเข้าพื้นที่อ่างเก็บน้ํา ตั้งเป้าวางแนวทางแก้ไขปัญหาระยะสั้น-กลาง-ยาว
นายกฯ ประชุมหารือการบริหารจัดการน้ําในพื้นที่ EEC วางแผนบริหารจัดการน้ําช่วงปลายฤดูฝน มอบกรมชลฯ ทําแผนการผันน้ําเข้าพื้นที่อ่างเก็บน้ํา ตั้งเป้าวางแนวทางแก้ไขปัญหาระยะสั้น-กลาง-ยาว
วันที่ 2 ตุลาคม 2566 ณ ห้องประชุมรัฐมนตรีว่าการกระทรวงการคลัง กระทรวงการคลัง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมหารือการบริหารจัดการน้ําในพื้นที่ EEC เพื่อสร้างความเชื่อมั่นด้านการลงทุนจากภาคเอกชน ร่วมกับ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายชัย วัชรงค์ โฆษกประจําสํานักนายกรัฐมนตรี และผู้บริหารหน่วยงานที่เกี่ยวข้อง อาทิ กรมชลประทาน กระทรวงเกษตรและสหกรณ์ กรมทรัพยากรน้ํา และกรมทรัพยากรน้ําบาดาล กระทรวงทรัพยากรธรรมชาติและสิ่งแวดล้อม เข้าร่วมการประชุม
นายกรัฐมนตรีเปิดเผยภายหลังการหารือว่า สิ่งหนึ่งที่นายกรัฐมนตรีให้ความสําคัญมากเป็นอันดับต้น ๆ คือเรื่องของน้ํา เพราะถือเป็นปัจจัยสําคัญในภาคการเกษตรและภาคอุตสาหกรรม ประเด็นที่พูดคุยวันนี้ เป็นการวางแผนการบริหารจัดการน้ําในช่วงปลายฤดูฝน เพื่อสร้างความมั่นใจให้กับผู้ประกอบการในภาคการผลิตว่า ประเทศไทยจะมีน้ําใช้ตลอดช่วงฤดูแล้งที่จะมาถึง และต้องดูแลเกษตรกรให้ไม่ได้รับผลกระทบด้วย
นายกรัฐมนตรีได้มอบหมายให้กรมชลประทาน ทําแผนการผันน้ําเข้าพื้นที่อ่างเก็บน้ํามานําเสนอในวันจันทร์หน้า (9 ต.ค. 66) พร้อมกับเชิญหน่วยงานที่เกี่ยวข้องเข้ามารับฟังและให้ความเห็น ซึ่งนายกรัฐมนตรีตั้งเป้าว่ารัฐบาลจะวางแนวทางการแก้ไขปัญหา ทั้งระยะสั้น ระยะกลาง และระยะยาว โดยนายกรัฐมนตรีจะเป็นเจ้าภาพของคณะทํางานชุดนี้ เพื่อให้การทํางานระหว่างกระทรวงทําได้อย่างมีประสิทธิภาพ
“สิ่งที่ท่านนายกฯ พยายามทําก็เพื่อสร้างความมั่นคงให้แก่โครงสร้างพื้นฐานด้านน้ําสําหรับพื้นที่ EEC ซึ่งถือเป็นพื้นฐานที่สําคัญอย่างยิ่งยวดสําหรับทุก ๆ กิจกรรมทางเศรษฐกิจในพื้นที่ภาคตะวันออก รากฐานอันมั่นคงเรื่องน้ํานี้จะนํามาซึ่งความเชื่อมั่นของเงินทุนจากทั้งบริษัทใหญ่ ๆ ระดับโลกจนถึงบริษัทขนาดกลางที่จะตัดสินใจเข้ามาลงทุนในประเทศไทย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ต่อยอด 14 ต้นทุนวัฒนธรรม เป็นมรดกภูมิปัญญา ประจำปี 2565
วันจันทร์ที่ 2 ตุลาคม 2566
02/10/2566
ต่อยอด 14 ต้นทุนวัฒนธรรม เป็นมรดกภูมิปัญญา ประจําปี 2565
วันอาทิตย์ที่ 24 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลต่อยอดต้นทุนทางวัฒนธรรมเพิ่มมูลค่าทางเศรษฐกิจ
โดยประกาศขึ้นบัญชีมรดกภูมิปัญญาทางวัฒนธรรม ประจําปี พ.ศ.2565 จํานวน 14 รายการ ได้แก่ บ่อเกลือ
ตํานานนางผมหอม ตํานานหลวงพ่อพระใส แห่นกบุหรงซีงอ ประเพณีอุ้มพระดําน้ํา นาเกลือ น้ําผักสะทอน
ผ้าไหมหางกระรอกโคราช ผ้าซิ่นตีนแดงบุรีรัมย์ ผ้าโฮลสุรินทร์ เมรุลอย การเส็งกลองกิ่ง การเล่นโหวด
และเรือบก พร้อมเชิญชวนทุกภาคส่วนร่วมรักษามรดกภูมิปัญญาทางวัฒนธรรม หรือเรียกอีกชื่อว่า
มรดกทางวัฒนธรรมที่จับต้องไม่ได้
เนื่องจากเป็นสิ่งแสดงถึงเกียรติและความภาคภูมิใจของคนในท้องถิ่นและคนในชาติ ทําให้เกิดความรู้สึกรัก
หวงแหน และเห็นคุณค่าในวัฒนธรรมไทยที่ถูกสืบทอดต่อกันมา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-EXIM BANK ได้รับรางวัล “Best Practice” หน่วยงานที่มีการดำเนินการตามกฎหมายคุ้มครองข้อมูลส่วนบุคคล “ดีเลิศ”
วันจันทร์ที่ 2 ตุลาคม 2566
02/10/2566
EXIM BANK ได้รับรางวัล “Best Practice” หน่วยงานที่มีการดําเนินการตามกฎหมายคุ้มครองข้อมูลส่วนบุคคล “ดีเลิศ”
EXIM BANK ได้รับการประกาศรายชื่อเป็น “Best Practice” หน่วยงานที่มีการดําเนินการตามกฎหมายคุ้มครองข้อมูลส่วนบุคคลดีเลิศ ายใต้โครงการพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล
ธนาคารเพื่อการส่งออกและนําเข้าแห่งประเทศไทย (EXIM BANK) ได้รับการประกาศรายชื่อเป็น “Best Practice” หน่วยงานที่มีการดําเนินการตามกฎหมายคุ้มครองข้อมูลส่วนบุคคลดีเลิศ (PDPA) ภายใต้โครงการพัฒนาแพลตฟอร์มภาครัฐเพื่อรองรับการปฏิบัติตามกฎหมายคุ้มครองข้อมูลส่วนบุคคล (Government Platform for PDPA Compliance : GPPC) จัดโดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ กระทรวงดิจิทัลเพื่อเศรษฐกิจและสังคม ร่วมกับสํานักงานคณะกรรมการคุ้มครองข้อมูลส่วนบุคคล (สคส.) โดยรวมถึงใช้งานแพลตฟอร์มภาครัฐฯ GPPC ได้ถูกต้องครบถ้วนตามกําหนด เป็นไปตามแนวนโยบายของ EXIM BANK ที่มุ่งเน้นการดําเนินธุรกิจอย่างมีธรรมาภิบาลและความรับผิดชอบต่อสังคม ภายใต้กรอบของกฎหมายและกฎระเบียบต่าง ๆ รวมถึงการให้ความสําคัญกับสิทธิมนุษยชนและการตลาดที่เป็นธรรม คํานึงถึงความปลอดภัยของลูกค้า คู่ค้า คู่ความร่วมมือ และผู้มีส่วนได้ส่วนเสียอื่น ๆ ทุกกลุ่ม
EXIM Thailand Receives “Best Practice” Award for Its Compliance with PDPA
Export-Import Bank of Thailand (EXIM Thailand) has received recognition as a “Best Practice” organization that has excellent implementation of personal data protection act (PDPA). This acknowledgment comes through its active participation in the Government Platform for PDPA Compliance (GPPC) initiative, a collaborative effort led by the Office of the National Digital Economy and Society Commission, Ministry of Digital Economy and Society, in conjunction with the Office of the Personal Data Protection Committee (PDPC). This achievement underscores EXIM Thailand’s unwavering commitment to ethical and responsible business practices, operating within the legal framework, emphasizing human rights, fair marketing, and ensuring the security of diverse range of customers, business counterparts, partners, and other stakeholders in all groups.
รัฐบาลไทย-ข่าวทำเนียบรัฐบาล-นายกรัฐมนตรี ร่วมประชุมสมัชชาสหประชาชาติ ครั้งที่ 78 ณ นครนิวยอร์ก
วันจันทร์ที่ 2 ตุลาคม 2566
02/10/2566
นายกรัฐมนตรี ร่วมประชุมสมัชชาสหประชาชาติ ครั้งที่ 78 ณ นครนิวยอร์ก
วันอังคารที่ 19 กันยายน 2566
นายกรัฐมนตรี ร่วมประชุมสมัชชาสหประชาชาติ ครั้งที่ 78 ณ นครนิวยอร์ก
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
เข้าร่วมการประชุมสมัชชาสหประชาชาติ สมัยสามัญ ครั้งที่ 78 ณ นครนิวยอร์ก สหรัฐอเมริกา ระหว่างวันที่
18 – 24 ก.ย.2566
โดยจะเน้นย้ําบทบาทของไทยด้านความร่วมมือเพื่อต่อสู้กับความท้าทายระหว่างประเทศในเรื่องสิ่งแวดล้อม
การเปลี่ยนแปลงสภาพภูมิอากาศ และขับเคลื่อนการพัฒนาที่ยั่งยืนอย่างเป็นรูปธรรม
พร้อมใช้โอกาสนี้พบหารือกับเอกชนขนาดใหญ่ของต่างประเทศ
และมีกําหนดพบหารือกับสภาธุรกิจสหรัฐอเมริกาและอาเซียน หอการค้าสหรัฐอเมริกา
ซึ่งมีบริษัทเอกชนเข้าร่วมจํานวนมาก
เพื่อยืนยันแนวทางด้านนโยบายของไทยที่สนับสนุนการค้าการลงทุนกับต่างประเทศ
เพิ่มความเชื่อมั่นให้กับภาคเอกชนและนักลงทุนมากยิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้งคณะทำงานพักหนี้พร้อมเห็นชอบพักหนี้เกษตรกรรายย่อยทั่วประเทศ
วันจันทร์ที่ 2 ตุลาคม 2566
02/10/2566
ตั้งคณะทํางานพักหนี้พร้อมเห็นชอบพักหนี้เกษตรกรรายย่อยทั่วประเทศ
วันพุธที่ 27 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลรับทราบการแต่งตั้งคณะทํางานเพื่อกําหนดมาตรการในการพักหนี้เกษตรกรและผู้ประกอบการวิสาหกิจ
ขนาดกลางและขนาดย่อมที่ได้รับผลกระทบจากสถานการณ์การแพร่ระบาดของโรคโควิด-19
โดยมีรัฐมนตรีช่วยว่าการกระทรวงการคลังเป็นประธาน สํานักงานเศรษฐกิจการคลังเป็นเลขานุการ
พร้อมทั้งพิจารณาเห็นชอบมาตรการพักชําระหนี้แก่เกษตรกรรายย่อยทั่วประเทศ
ที่มีเงินต้นหนี้คงเหลือทุกสัญญารวมกัน ณ วันที่ 30 ก.ย.2566 ไม่เกิน 300,000 บาท
มีสถานะเป็นหนี้ปกติหรือคงค้างชําระ ระยะเวลา 1 ปี คือ 1 ต.ค.2566 – 30 ก.ย.2567 เกษตรกรลูกค้า
ธ.ก.ส.ที่ต้องการพักชําระหนี้แจ้งความประสงค์ได้ตั้งแต่วันที่ 1 ต.ค.2566 – 31 ม.ค.2567 สอบถามเพิ่มเติมที่
ธ.ก.ส.ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมหารือติดตามสถานการณ์ราคาสินค้าและบริการ
วันจันทร์ที่ 2 ตุลาคม 2566
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมหารือติดตามสถานการณ์ราคาสินค้าและบริการ
โดยมี นายนภินทร ศรีสรรพางค์ รัฐมนตรีช่วยว่าการกระทรวงพาณิชย์ และผู้บริหารระดับสูงกระทรวงพาณิชย์เข้าร่วมด้วย เมื่อวันจันทร์ที่ 2 ตุลาคม 2566 ณ ห้องบุรฉัตรไชยากร ชั้น 4 สํานักงานปลัดกระทรวงพาณิชย์
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า กระทรวงพาณิชย์ขับเคลื่อนนโยบายเร่งด่วนของรัฐบาล (Quick Win) ในการลดรายจ่าย เพิ่มรายได้ ขยายโอกาส โดยดึงผู้ประกอบการ 288 ราย ประกอบด้วย ผู้ผลิตสินค้า ของกินของใช้จําเป็น รวม 88 ราย ผู้จําหน่าย ทั้งห้างโมเดิร์นเทรด ห้างท้องถิ่น และห้างขายอุปกรณ์ตกแต่งบ้านและอุปกรณ์ช่าง รวม 83 ราย ผู้ให้บริการ เช่น โรงพยาบาล ศูนย์บริการรถยนต์ และบริษัทขนส่งสินค้า/พัสดุ รวม 110 ราย แพลตฟอร์ม 7 ราย ปรับลดราคาสินค้าและบริการ รวมทั้งสิ้น 151,676 รายการ และแต่ละแพลตฟอร์มแจกโค้ดส่วนลดใช้สั่งอาหารและซื้อสินค้าออนไลน์ รวม 1,012,000 รายการ เริ่มตั้งแต่วันนี้ โดยกลุ่มสินค้าที่ลดราคา แบ่งเป็น 3 หมวด ได้แก่ หมวดอาหารและเครื่องดื่ม เช่น อาหารสําเร็จรูป ข้าวสาร ซอสปรุงรส และเครื่องดื่ม รวม 3,058 รายการ ลดสูงสุด 87% หมวดของใช้จําเป็น เช่น ของใช้ประจําวัน เครื่องใช้ไฟฟ้า ของตกแต่งบ้าน-อุปกรณ์ช่าง ยาและเวชภัณฑ์ รวม 8,290 รายการ ลดสูงสุด 80% และหมวดปัจจัยการเกษตร ทั้งปุ๋ย เคมีเกษตร และอาหารสัตว์ 198 รายการ ลดสูงสุด 40% สําหรับกลุ่มบริการ แบ่งเป็น 3 หมวด ได้แก่ หมวดบริการทางการแพทย์ 140,000 รายการ ลดสูงสุด 20% หมวดบริการซ่อมและบํารุงรักษารถยนต์ 123 รายการ ลดสูงสุด 50% และหมวดบริหารขนส่งสินค้า/พัสดุ 7 รายการ ลดสูงสุด 69%
“ขอขอบคุณผู้ประกอบการทุกรายที่ออกมาประกาศปรับลดราคาสินค้าและบริการร่วมกับกระทรวงพาณิชย์ในครั้งนี้ นอกจากจะช่วยลดภาระค่าครองชีพให้กับพี่น้องประชาชนได้ประมาณ 2,000-3,000 ล้านบาท ยังช่วยกระตุ้นการจับจ่ายใช้สอยและขับเคลื่อนเศรษฐกิจของประเทศในช่วงปลายปี ที่สําคัญช่วยสร้างสมดุลให้ทุกภาคส่วนได้ประโยชน์ร่วมกันอย่างเป็นธรรมในลักษณะ Win-win ทั้งประชาชนผู้บริโภค เกษตรกร และผู้ประกอบการไม่ว่าจะรายเล็กหรือ รายใหญ่” รัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-เร่งสำรวจ “พื้นที่น้ำท่วม” พร้อมช่วยเหลือเกษตรกรทุกด้าน (พืช - ประมง - ปศุสัตว์)
วันจันทร์ที่ 2 ตุลาคม 2566
เร่งสํารวจ “พื้นที่น้ําท่วม” พร้อมช่วยเหลือเกษตรกรทุกด้าน (พืช - ประมง - ปศุสัตว์)
.....
กระทรวงเกษตรและสหกรณ์ (กษ.) เผยข้อมูลสรุปสถานการณ์อุทกภัย และการให้ความช่วยเหลือเกษตรกร ในช่วงวันที่ 1 - 25 ก.ย. 66
.
โดยในช่วงดังกล่าว มีฝนตกหนักบางพื้นที่ โดยเฉพาะภาคเหนือ ตะวันออกเฉียงเหนือ และตะวันออก ส่งผลให้เกิดน้ําท่วมฉับพลัน น้ําไหลหลาก และน้ําเอ่อล้นตลิ่ง รวม 42 จังหวัด
.
ปัจจุบันเข้าสู่สภาวะปกติ 34 จังหวัด ยังคงมีสถานการณ์ 8 จังหวัด คือ กาฬสินธุ์ ยโสธร ร้อยเอ็ด มหาสารคาม นครพนม อุดรธานี อุบลราชธานี และอํานาจเจริญ โดยมีผลกระทบด้านการเกษตร (ข้อมูล ณ วันที่ 25 ก.ย. 66) ดังนี้
.
• ด้านพืช: พื้นที่ได้รับผลกระทบ 23 จังหวัด เกษตรกร 63,670 ราย พื้นที่ 453,364 ไร่ แบ่งเป็น:
- ข้าว 310,018 ไร่
- พืชไร่และพืชผัก 136,911 ไร่
- ไม้ผลไม้ยืนต้นและอื่น ๆ 6,435 ไร่
> สํารวจพบความเสียหายแล้ว เกษตรกร 1 ราย พื้นที่ (ไม้ผลไม้ยืนต้นและอื่น ๆ) 1 ไร่ คิดเป็นเงิน 4,048 บาท
• ด้านประมง: พื้นที่ได้รับผลกระทบ 11 จังหวัด เกษตรกร 1,619 ราย พื้นที่ (บ่อปลา) 1,586 ไร่ อยู่ระหว่างสํารวจความเสียหาย
• ด้านปศุสัตว์: พื้นที่ได้รับผลกระทบ 12 จังหวัด เกษตรกร 4,036 ราย สัตว์ได้รับผลกระทบ 176,093 ตัว แบ่งเป็น
- โค 8,134 ตัว
- กระบือ 2,721 ตัว
- สุกร 4,361 ตัว
- แพะ/แกะ 91 ตัว
- สัตว์ปีก 160,786 ตัว
- แปลงหญ้า 496 ไร่
.
ทั้งนี้ หน่วยงานในพื้นที่ได้เข้าให้ความช่วยเหลือเบื้องต้น (ข้อมูล ณ วันที่ 25 ก.ย. 66) แล้ว โดยสนับสนุนเครื่องมือและอุปกรณ์ เช่น :
- เครื่องสูบน้ํา 24 เครื่อง
- เครื่องผลักดันน้ํา 22 เครื่อง
- กระสอบทราย 1,750 ใบ
.
นอกจากนี้ ยังสนับสนุน เช่น:
- พืชอาหารสัตว์ 60.43 ตัน
- ถุงยังชีพสัตว์ 361 ถุง
- ส่งเสริมสุขภาพสัตว์ 718 ชุด
- รักษาสัตว์ 266 ตัว
- อพยพสัตว์ 4,192 ตัว
.
สําหรับช่วงฤดูแล้ง ปี 66/67 กษ. ได้เตรียมการป้องกันและบรรเทาสาสาธารณภัยด้านการเกษตร ประกอบด้วย มาตรการรองรับฤดูแล้ง พื้นที่เสี่ยงภัยแล้งซ้ําซาก อุทกภัย ดินถล่ม การเตรียมความพร้อมเครื่องมือ อุปกรณ์ และปัจจัยการผลิต แผนการจัดสรรน้ําในช่วงฤดูแล้ง ปี 66/67 ทั้งประเทศ
.
อ่านเพิ่มเติม คลิกhttps://www.thaigov.go.th/news/contents/details/72714
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กบข. ประกาศรับสมัครบุคคลเข้ารับการสรรหาคัดเลือกให้ดำรงตำแหน่งเลขาธิการ
วันจันทร์ที่ 2 ตุลาคม 2566
02/10/2566
กบข. ประกาศรับสมัครบุคคลเข้ารับการสรรหาคัดเลือกให้ดํารงตําแหน่งเลขาธิการ
กองทุนบําเหน็จบํานาญข้าราชการ (กบข.) รับสมัครบุคคลเพื่อเข้ารับการสรรหาคัดเลือกให้ดํารงตําแหน่งเลขาธิการคณะกรรมการ กบข. (ผู้บริหารสูงสุด) ตั้งแต่วันนี้ถึงวันที่ 12 ตุลาคม 2566
ผู้สมัครต้องเป็นบุคคลสัญชาติไทยอายุไม่เกิน 60 ปีบริบูรณ์ในวันยื่นใบสมัคร มีความรู้และประสบการณ์ด้านการบริหารการเงิน การคลัง การลงทุน หรือการธนาคาร ไม่เป็นผู้มีประวัติเสื่อมเสียจากการบริหารงานที่ฝ่าฝืนหลักการธรรมาภิบาล หรือผลประโยชน์หรือส่วนได้เสีย (Conflict of Interest) ของหน่วยงานที่เคยปฏิบัติงาน และสามารถปฏิบัติงานให้แก่กองทุนได้เต็มเวลา โดยมีวาระการดํารงตําแหน่งไม่เกิน 4 ปี นับแต่วันที่เริ่มดํารงตําแหน่ง ทั้งนี้ รายละเอียดจะเป็นไปตามประกาศกองทุนบําเหน็จบํานาญข้าราชการ เรื่อง การรับสมัครบุคคลเพื่อสรรหาคัดเลือกเข้าดํารงตําแหน่งเลขาธิการคณะกรรมการกองทุนบําเหน็จบํานาญข้าราชการ (ผู้บริหารสูงสุด) ลงวันที่ 18 กันยายน พ.ศ. 2566
ผู้สนใจสามารถตรวจสอบรายละเอียดเพิ่มเติมได้ที่เว็บไซต์ กบข. www.gpf.or.th หรือสอบถามข้อมูล และรายละเอียดเพิ่มเติมได้ที่ “ฝ่ายบริหารทรัพยากรบุคคล กบข.” โทร 0 2636 1000 ต่อ 152 ระหว่างเวลา 9.00 น. - 17.00 น. เว้นวันหยุดทําการของ กบข.
รัฐบาลไทย-ข่าวทำเนียบรัฐบาล-นายกฯ เป็นเจ้าภาพเลี้ยงอาหารมื้อเย็น-มอบเงินบริจาค 45,000 บาท เพื่อใช้สำหรับจัดหาสิ่งของที่เป็นประโยชน์กับเด็ก ๆ ในมูลนิธิเด็ก
วันอาทิตย์ที่ 1 ตุลาคม 2566
01/10/2566
นายกฯ เป็นเจ้าภาพเลี้ยงอาหารมื้อเย็น-มอบเงินบริจาค 45,000 บาท เพื่อใช้สําหรับจัดหาสิ่งของที่เป็นประโยชน์กับเด็ก ๆ ในมูลนิธิเด็ก
นายกฯ เป็นเจ้าภาพเลี้ยงอาหารมื้อเย็น-มอบเงินบริจาค 45,000 บาท เพื่อใช้สําหรับจัดหาสิ่งของที่เป็นประโยชน์กับเด็ก ๆ ในมูลนิธิเด็ก
นายชัย วัชรงค์ โฆษกประจําสํานักนายกรัฐมนตรี เผยว่า ในวันนี้ (1 ต.ค. 66) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เป็นเจ้าภาพเลี้ยงอาหารมื้อเย็นแก่เด็ก ๆ ที่มูลนิธิเด็ก (โครงการบ้านทานตะวัน) 95/24 หมู่ 6 ซอยกระทุ่มล้ม 18 ตําบลกระทุ่มล้ม อําเภอสามพราน จังหวัดนครปฐม “อาหารเพื่อชีวิตใหม่ บ้านทานตะวัน” ในเมนูยําวุ้นเส้นกับไก่ทอด รวมทั้งเป็นเจ้าภาพเลี้ยงอาหารมื้อเย็นแก่เด็ก ๆ ที่มูลนิธิเด็กอนุบาลหมู่บ้านเด็กสานรัก ในเมนูแกงส้มผักรวมกุ้งสดกับปีกไก่ทอด ด้วย
นายชัย กล่าวว่า โอกาสนี้ มูลนิธิเด็กได้โพสต์ผ่านเฟซบุ๊กของมูลนิธิเด็กขอบคุณนายกรัฐมนตรี ผู้ใหญ่ใจดี เป็นเจ้าภาพมื้ออาหารเย็น ว่า น้อง ๆ และพนักงานของมูลนิธิเด็ก (FOUNDATION FOR CHILDREN) ขอบคุณนายกฯ เศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ ที่ได้มอบเงินบริจาคจํานวน 45,000 บาท เพื่อใช้สําหรับจัดหาสิ่งของที่เป็นประโยชน์กับเด็ก ๆ ในมูลนิธิ จํานวน 90 คน สร้างรอยยิ้มและความสุขให้กับเด็ก ๆ และคณาจารย์อย่างมากมาย พร้อมกับติดแฮชแท็ก ขอบคุณโครงการดี ๆ #นายกส่งต่อ #ผู้นําต้องทําก่อน ของนายกฯ เศรษฐา ที่เข้ามาสนับสนุนมูลนิธิเด็กในครั้งนี้ และยังรับฟังปัญหาเพื่อนําไปหาทางออกให้พวกเราด้วยนะคะ
“นายกรัฐมนตรีมีความยินดีที่ได้สนับสนุนโครงการดี ๆ ของมูลนิธิเด็ก รวมทั้งยินดีที่มีส่วนช่วยสร้างรอยยิ้มและความสุขให้กับเด็ก ๆ และคณาจารย์ในครั้งนี้” นายชัย กล่าว
รัฐบาลไทย-ข่าวทำเนียบรัฐบาล-มท.1 กำชับจังหวัด ท้องถิ่น ในพื้นที่ประสบภัยน้ำท่วม ประสานงานร่วมกันดูแลให้ความช่วยเหลือถึงมือประชาชนที่ได้รับความเดือดร้อนเร็วที่สุด
วันอาทิตย์ที่ 1 ตุลาคม 2566
01/10/2566
มท.1 กําชับจังหวัด ท้องถิ่น ในพื้นที่ประสบภัยน้ําท่วม ประสานงานร่วมกันดูแลให้ความช่วยเหลือถึงมือประชาชนที่ได้รับความเดือดร้อนเร็วที่สุด
มท.1 กําชับจังหวัด ท้องถิ่น ในพื้นที่ประสบภัยน้ําท่วม ประสานงานร่วมกันดูแลให้ความช่วยเหลือถึงมือประชาชนที่ได้รับความเดือดร้อนเร็วที่สุด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวว่า ได้ติดตามสถานการณ์น้ําและภาวะน้ําท่วมในหลายจังหวัดของพื้นที่ภาคเหนือ ภาคอีสาน และ ภาคกลางตอนบนอย่างใกล้ชิด พร้อมกับได้กําชับหน่วยงานภายใต้กระทรวงและในกํากับของกระทรวงมหาดไทย อาทิ กรมป้องกันและบรรเทาสาธารณภัย จังหวัด และองค์กรปกครองส่วนท้องถิ่นในพื้นที่ประสบภัย ได้ให้ความสําคัญสูงสุดกับการช่วยเหลือ บรรเทาความเดือดร้อนของประชาชนรวดเร็วที่สุด
ทั้งนี้ แม้จะเป็นช่วงวันหยุดราชการและหากจําเป็นต้องประกาศพื้นที่ภัยพิบัติ เพื่อให้เจ้าหน้าที่เข้าไปยังพื้นที่ หรือ มีการใช้จ่ายงบประมาณในการช่วยเหลือประชาชนได้ถูกต้องรวดเร็ว ก็ขอให้เร่งดําเนินการตามขั้นตอน ไม่ต้องรอจนวันทําการปกติ เพราะความเดือดร้อนของประชาชนรอไม่ได้
“ผมเข้าใจเกี่ยวกับข้อจํากัดเรื่องกฎระเบียบที่เจ้าหน้าที่ต้องปฏิบัติตาม แต่เนื่องจากความเดือดร้อนของประชาชนต้องได้รับการแก้ไขโดยเร็ว จึงขอให้ท่านผู้ว่าราชการจังหวัดในพื้นที่ประสบภัยอยู่เวลานี้ เร่งประสานงานกับทั้ง ปภ. และท้องถิ่น ในการเข้าไปให้ความช่วยเหลือประชาชน จุดใดที่มีข้อจํากัดเรื่องกฎระเบียบก็สั่งการแก้ไขเพื่อลดอุปสรรค และให้การช่วยเหลือถึงมือประชาชนเร็วที่สุด” นายอนุทิน กล่าว
นายอนุทิน กล่าวว่า ขอฝากความห่วงใยไปถึงพี่น้องประชาชนทั่วประเทศ โดยเฉพาะในพื้นที่มีฝนตกหนักและอาจเผชิญกับภาวะน้ําท่วมในเวลานี้ นอกจากการรอความช่วยเหลือจากเจ้าหน้าที่แล้วผมขอให้ทุกท่านให้ติดตามรายงานการแจ้งเตือนจากทางการเป็นระยะเพื่อเตรียมการรับมือต่าง ๆ ได้อย่างทันท่วงทีด้วย และให้ระวังเรื่องภัยที่มากับน้ํา ไม่ว่าจะเป็นสัตว์มีพิษ กระแสไฟฟ้าดูด โรคผิวหนังต่างๆ ระมัดระวังอย่าปล่อยให้ลูกหลานเล่นน้ําเพียงลําพัง เพราะอาจเกิดอุบัติเหตุจมน้ํา และขอให้เพิ่มความระมัดระวังในการขับรถในช่วงเวลาฝนตกหนักด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าร่วมรับฟังการมอบนโยบายการจัดทำงบประมาณรายจ่าย ประจำปีงบประมาณ พ.ศ. ๒๕๖๗
วันจันทร์ที่ 2 ตุลาคม 2566
02/10/2566
รัฐมนตรีว่าการกระทรวงยุติธรรม เข้าร่วมรับฟังการมอบนโยบายการจัดทํางบประมาณรายจ่าย ประจําปีงบประมาณ พ.ศ. ๒๕๖๗
รัฐมนตรีว่าการกระทรวงยุติธรรม เข้าร่วมรับฟังการมอบนโยบายการจัดทํางบประมาณรายจ่าย ประจําปีงบประมาณ พ.ศ. ๒๕๖๗
ในวันจันทร์ที่ ๒ ตุลาคม ๒๕๖๖ เวลา ๐๙.๓๐ น. นายเศรษฐา ทวีสิน นายกรัฐมนตรี เป็นประธานในพิธีเปิดและมอบนโยบายการจัดทํางบประมาณรายจ่าย ประจําปีงบประมาณ พ.ศ. ๒๕๖๗ โดยมี พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นางพงษ์สวาท นีละโยธิน ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม ผู้บริหารหน่วยงานราชการ รัฐวิสาหกิจ ผู้ว่าราชการจังหวัด และผู้ที่เกี่ยวข้อง เข้าร่วมฯ ณ ห้องรอยัล จูบิลี่ บอลรูม อาคารชาเลนเจอร์ ชั้น ๑ ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี
นายกรัฐมนตรี ได้กล่าวมอบนโยบายการจัดทํางบประมาณรายจ่ายประจําปีงบประมาณ พ.ศ. ๒๕๖๗ โดยมีใจความสําคัญว่า ประเทศไทยกําลังเผชิญกับความท้าทาย ทั้งทางเศรษฐกิจ สังคม และการเมือง ซึ่งได้รับผลกระทบจากสถานการณ์ภายในและภายนอกประเทศ ไม่ว่าจะเป็น การฟื้นตัวจากสถานการณ์โควิด-๑๙ โครงสร้างอุตสาหกกรรม การเข้าสู่สังคมผู้สูงวัย การเมืองระหว่างประเทศ หนี้ครัวเรือน และปัจจัยอื่นๆ ซึ่งจากความท้าทายดังกล่าว ล้วนมีส่วนทําให้เศรษฐกิจของประเทศไทยประสบปัญหาและส่งผลกระทบต่อภาระทางการคลังของประเทศ
จากความท้าทายที่กล่าวมานี้ รัฐบาลได้ดําเนินงานร่วมกับทุกภาคส่วน​ โดยมีนโยบายที่สําคัญ ดังนี้ ในระยะสั้น รัฐบาลให้ความสําคัญกับนโยบายเร่งด่วน ๓ ประการ ได้แก่ ๑) การฟื้นฟูรายได้ ๒) ผลักดันการท่องเที่ยวทั้งคนไทยและคนต่างชาติ และ ๓) มาตรการดูแลค่าใช้จ่ายที่ได้ดําเนินการอยู่ และในระยะยาว รัฐบาลให้ความสําคัญกับนโยบายที่ครอบคุลม ๓ มิติ ได้แก่ ๑) การสร้างรายได้ ๒) การขยายโอกาส และ ๓) ดูแลคุณภาพชีวิตความมั่นคง
ทั้งนี้​ รัฐบาลและหน่วยงานราชการจะต้องทํางานเพื่อบริการประชาชนให้ดีขึ้น โดยขอให้ทุกหน่วยงานพิจารณาการลงทุนที่เหมาะสม เพื่อนําเทคโนโลยีมาใช้ เช่น การดําเนินการเชื่อมฐานข้อมูลของประชาชนเป็นฐานเดียวกัน ใช้ระบบปัญญาประดิษฐ์เพื่อเพิ่มความสามารถ ใช้ระบบการจ่ายเงินที่ตรวจสอบได้เพื่อป้องกันการทุจริตและเพิ่มความโปร่งใสในการทํางานของรัฐบาล การมีปฏิสัมพันธ์ระหว่างส่วนราชการกับประชาชน ต้องมีแผนปรับปรุงการให้บริการ กําจัดเจ้าหน้าที่ที่ทําตัวเป็นนายประชาชน เรียกรับสินบน และต้องปรับปรุงขั้นตอนการบริหารภายในราชการด้วยกันเอง เพื่อทําให้การปฏิบัติงานมีความรวดเร็วยิ่งขึ้น เพิ่มประสิทธิภาพของทั้งระบบให้สะท้อนไปสู่การบริการประชาชนที่ดียิ่งขึ้น ดังนั้น ขอให้ทุกภาคส่วนร่วมกันดูแลประชาชน และขอให้ผู้บริหารหน่วยงานราชการช่วยกันกํากับดูแลการทํางาน​ ให้มีการทํางานแบบเน้นผลลัพธ์ มีตัวชี้วัดที่ชัดเจน มากกว่าแค่ทําตามกระบวนการและขอให้ยึดโยงกับประชาชนเสมอ
สําหรับในปีงบประมาณ พ.ศ. ๒๕๖๗ ขอให้ทุกหน่วยงานพิจารณาวางแผนการใช้จ่ายงบประมาณตามกรอบความสําคัญ ๕ ประการ ได้แก่​ ๑) ทํางบประมาณตามนโยบายที่สัญญากับประชาชน​ ๒) ทําอย่างบูรณาการ ลดความซ้ําซ้อน​ ๓) ทําอย่างมีประสิทธิภาพ รักษาวินัยการเงินการคลัง​ ๔) ทําอย่างมีตัวชี้วัดและมีเป้าหมาย และ​ ๕) ทําให้ครบทุกแหล่งเงินทุน
ทั้งนี้ นายกรัฐมนตรี ได้ขอให้ทุกหน่วยงานจัดทําคําของบประมาณรวมทั้งแผนการใช้จ่ายงบประมาณ ประจําปีงบประมาณ พ.ศ. ๒๕๖๗ โดยจัดส่งให้สํานักงบประมาณ ภายในวันที่ ๖ ตุลาคม ๒๕๖๖
รัฐบาลไทย-ข่าวทำเนียบรัฐบาล-มท.1 เผยสถานการณ์อุทกภัยเป็นไปในทางดีขึ้น ย้ำ ขณะนี้ผู้ว่าฯ ทุกจังหวัดดูแลช่วยเหลือประชาชนอย่างเต็มที่
วันอาทิตย์ที่ 1 ตุลาคม 2566
01/10/2566
มท.1 เผยสถานการณ์อุทกภัยเป็นไปในทางดีขึ้น ย้ํา ขณะนี้ผู้ว่าฯ ทุกจังหวัดดูแลช่วยเหลือประชาชนอย่างเต็มที่
มท.1 เผยสถานการณ์อุทกภัยเป็นไปในทางดีขึ้น ย้ํา ขณะนี้ผู้ว่าฯ ทุกจังหวัดดูแลช่วยเหลือประชาชนอย่างเต็มที่
วันนี้ (1 ต.ค. 66) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้กล่าวถึงกรณีการเกิดสถานการณ์อุทกภัยในพื้นที่ 28 จังหวัดในขณะนี้ ซึ่งตนและผู้บริหารกระทรวงมหาดไทย ได้ติดตามสถานการณ์การให้ความช่วยเหลืออย่างต่อเนื่อง โดยกฎหมายว่าด้วยการป้องกันและบรรเทาสาธารณภัยได้ให้อํานาจผู้ว่าราชการจังหวัดเป็นผู้อํานวยการจังหวัด ทําหน้าที่บริหารจัดการสาธารณภัยในเขตพื้นที่จังหวัด ซึ่งท่านผู้ว่าราชการจังหวัดทุกจังหวัด ได้ลงพื้นที่บริหารจัดการสถานการณ์และมีการรายงานสถานการณ์โดยตลอด และหากมีความจําเป็นเร่งด่วน ผู้ว่าราชการจังหวัดสามารถใช้อํานาจที่ตัวเองมีอยู่ในการบริหารจัดการเหตุภัยพิบัติด้วยการประกาศพื้นที่ประสบสาธารณภัยเพื่อบูรณาการทุกภาคส่วนเร่งให้ความช่วยเหลือเบื้องต้นกับพี่น้องประชาชน เราให้การสนับสนุนการให้อํานาจกับคนในพื้นที่ คือ ท่านผู้ว่าราชการจังหวัดใช้ดุลพินิจช่วยเหลือประชาชน และในแต่ละจังหวัดก็มีสมาชิกสภาผู้แทนราษฎรร่วมกับท่านผู้ว่าราชการจังหวัดและส่วนราชการในพื้นที่ดูแลพี่น้องประชาชน
"ตอนนี้ผู้ว่าฯ ทุกจังหวัดอยู่ในพื้นที่ โดยเฉพาะจังหวัดในพื้นที่เสี่ยงภัย และเมื่อวานก็ได้รับรายงานจากผู้ว่าฯ หลายจังหวัด ว่าได้ออกไปดูการแก้ไขปัญหาเฉพาะหน้า เช่น ทางขาด เส้นทางสัญจรเกิดความผิดปกติต่าง ๆ ก็ใช้กลไกจังหวัดแก้ไข หากส่วนไหนหรือเรื่องใดอยู่เหนือความสามารถ เกินอํานาจท่านผู้ว่าฯ หรือทรัพยากรไม่เพียงพอ ก็จะประสานกับจังหวัดใกล้เคียงหรือส่วนกลาง ทั้งเรื่องอุปกรณ์ เครื่องจักรกล บุคลากร ซึ่งตอนนี้สถานการณ์เป็นไปในทางที่ดีขึ้น" นายอนุทินฯ กล่าว
"เราให้คนทํางานในพื้นที่ได้ทํางานอย่างเต็มที่ ผู้ว่าฯ มีฮอตไลน์กับรัฐมนตรีว่าการกระทรวงมหาดไทย รัฐมนตรีช่วยว่าการกระทรวงมหาดไทย และปลัดกระทรวงมหาดไทย เราใช้ประโยชน์จากการใช้เครื่องมือเครื่องไม้ในการสื่อสารหรือไลฟ์สด Conference ประสานราชการเพื่อช่วยเหลือประชาชนอย่างเต็มกําลังและมีประสิทธิภาพ" นายอนุทินฯ กล่าวในช่วงท้าย
รัฐบาลไทย-ข่าวทำเนียบรัฐบาล-อนุมัติงบกลาง 2,310 ล้านบาท สนับสนุนอาหารกลางวันและนมโรงเรียน
วันจันทร์ที่ 2 ตุลาคม 2566
02/10/2566
อนุมัติงบกลาง 2,310 ล้านบาท สนับสนุนอาหารกลางวันและนมโรงเรียน
วันพฤหัสบดีที่ 21 กันายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติจัดสรรงบประมาณรายจ่ายประจําปี พ.ศ.2566 งบกลาง
รายการเงินสํารองจ่ายเพื่อกรณีฉุกเฉินหรือจําเป็น จํานวน 2,310.26 ล้านบาท
เพื่อเป็นค่าใช้จ่ายในรายการเงินอุดหนุนสําหรับสนับสนุนอาหารกลางวันและเงินอุดหนุนสําหรับสนับสนุนอาห
ารเสริม หรือ นมโรงเรียน ให้แก่องค์การบริหารส่วนจังหวัด 4 แห่ง เทศบาลนคร 20 แห่ง เทศบาลเมือง 26
แห่ง และกรมส่งเสริมการปกครองท้องถิ่น 1 แห่ง
เนื่องจากมีการปรับเพิ่มค่าอาหารกลางวันและอาหารเสริมนักเรียนชั้นเด็กเล็กถึงประถมศึกษาปีที่ 6
ตามมติคณะรัฐมนตรีเมื่อวันที่ 8 พ.ย.2565 และปรับเพิ่มราคากลางนมโรงเรียนเมื่อวันที่ 6 ธ.ค.2565
จึงต้องขอรับการสนับสนุนงบประมาณเพิ่มเติมสําหรับไตรมาสที่ 4 คือ ห้วงเดือน ก.ย. นี้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. เตือน! หน้าฝนโรคไข้หวัดใหญ่แพร่ระบาดสูง ย้ำสวมหน้ากาก - ล้างมือ ช่วยป้องกันได้
วันจันทร์ที่ 2 ตุลาคม 2566
สธ. เตือน! หน้าฝนโรคไข้หวัดใหญ่แพร่ระบาดสูง ย้ําสวมหน้ากาก - ล้างมือ ช่วยป้องกันได้
.....
กระทรวงสาธารณสุข เผยแนวโน้มของโรคติดเชื้อทางเดินหายใจ โดยเฉพาะโรคไข้หวัดใหญ่ เพิ่มสูงขึ้นกว่าหลายปีที่ผ่านมา ข้อมูลตั้งแต่ 1 ม.ค. - 16 ก.ย. 66 มีผู้ป่วย 185,216 ราย อัตราป่วย 279.9 ต่อประชากรแสนคน มีผู้เสียชีวิต 4 ราย เฉพาะสัปดาห์ที่ 10 - 16 ก.ย. มีผู้ป่วยเพิ่มมากกว่า 12,000 ราย ซึ่งสูงกว่าช่วงเดียวกันของปี 65 และค่าเฉลี่ย 5 ปีย้อนหลัง จึงได้สั่งการให้ทุกจังหวัดเตรียมพร้อมทีมสอบสวนควบคุมโรคเพื่อรองรับการระบาดแล้ว
.
ขณะนี้ประเทศไทยยังอยู่ในช่วงของฤดูฝน เป็นฤดูกาลระบาดของโรคติดเชื้อทางเดินหายใจ ซึ่งโรคหลัก ๆ ที่ยังต้องเฝ้าระวัง คือ โรคโควิด – 19 , โรคไข้หวัดใหญ่ และโรค RSV การติดต่อของทั้ง 3 โรคเหมือนกัน คือ การไอ จาม สัมผัสละอองฝอยน้ํามูก น้ําลาย เสมหะ หรือการใช้สิ่งของร่วมกัน
.
ดังนั้น เมื่อมีอาการป่วยของโรคทางเดินหายใจ หรือเข้าไปอยู่ในสถานที่แออัด ต้องสวมหน้ากากอนามัย ปิดปากและจมูกให้มิดชิดเมื่อไอหรือจาม หลีกเลี่ยงใกล้ชิดผู้ที่มีร่างกายอ่อนแอ รวมถึงล้างมือบ่อย ๆ เพื่อช่วยป้องกันและลดความเสี่ยงการติดเชื้อโรคติดต่อทางเดินหายใจเหล่านี้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท แนะนำประชาชนใช้เส้นทางเลี่ยง ทล.1177 และ ทล.1125 หลังถนนสาย สท.4010 อำเภอศรีสัชนาลัย จังหวัดสุโขทัย
วันจันทร์ที่ 2 ตุลาคม 2566
กรมทางหลวงชนบท แนะนําประชาชนใช้เส้นทางเลี่ยง ทล.1177 และ ทล.1125 หลังถนนสาย สท.4010 อําเภอศรีสัชนาลัย จังหวัดสุโขทัย
มีน้ําท่วมสูงไม่สามารถสัญจรผ่านได้ พร้อมระดมกําลังเจ้าหน้าที่ติดตามสถานการณ์อย่างใกล้ชิด เพื่ออํานวยความปลอดภัยให้กับประชาชน ตามข้อสั่งการของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสุโขทัย รายงานสถานการณ์อุทกภัยบนถนนทางหลวงชนบทในพื้นที่จังหวัดสุโขทัย โดยมีสายทางที่ได้รับผลกระทบ 2 สายทาง ดังนี้
1. ถนนสาย สท.4007 - แยก ทล.1180 - บ้านดงจันทร์ อําเภอสวรรคโลก จังหวัดสุโขทัย ช่วง กม. ที่ 1 + 700 - 2 +400 ระดับน้ําสูง 13 เซนติเมตร สามารถสัญจรผ่านได้
2. ถนนสาย สท.4010 - แยก ทล.1177 บ้านห้วยไม้ อําเภอศรีสัชนาลัย จังหวัดสุโขทัย ช่วง กม. ที่ 11 + 900 - 12 + 050 และ กม. ที่ 18 + 100 - 18 + 265 ระดับน้ําสูง 70 เซนติเมตร ไม่สามารถสัญจรผ่านได้
ทช. ขอประชาสัมพันธ์และแนะนําให้ใช้เส้นทางเลี่ยงถนน ทล.1177 และ ทล.1125 ทดแทน เพื่ออํานวยความสะดวกให้ประชาชนสามารถสัญจรได้อย่างปลอดภัย นอกจากนี้ ได้ปักเสาหลักขาว/แดง ตามแนวถนน ติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัย และจัดเจ้าหน้าที่ลาดตระเวนติดตามสถานการณ์อุทกภัยอย่างต่อเนื่อง เพื่อเข้าช่วยเหลือประชาชนได้ภายใน 24 ชั่วโมง ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ทั้งนี้ ขอให้ประชาชนระมัดระวังในการเดินทางเป็นพิเศษ หากเกิดเหตุอุทกภัยบริเวณสายทาง สามารถแจ้งเหตุได้ที่แขวงทางหลวงชนบทในพื้นที่หรือสายด่วน ทช. โทร. 1146